**Tematika**

**Kurzus címe:** Premodern filozófia I.sz.

**Kurzus kódja:** BTALP0101BA

**Oktató:** Bugár István

**Órarendi információ:** Sz 12-14, 232/c

**A kurzus célja:**

A szeminárium a „premodern filozófia I: az archaikus és a klasszikus kor” c. előadáshoz kapcsolódik.

A szemináriumon elsősorban Platón és Arisztotelész szövegeket olvasunk. A jegyszerzés feltétele az órákon történő, a feldolgozandó szövegek értelmes olvasásán alapuló aktív részvétel, és *két* írásos referátum (2-3 gépelt oldal terjedelemben, 5-10 perc élőszóval) 2 db. szövegről. A két követelmény egyenlő súllyal esik latba az érdemjegy tekintetében.

A referátum a szövegben található problémák, gondolatok és érvek értelmes, kritikus összefoglalását kell, hogy tartalmazza. A referátumot a kitűzött időpontban meg kell tartani és írásban beadni, ez alól csak orvosi igazolás és az óra *előtt* történő bejelentés (E-mail, telefon) menthet fel. A referátum során elkövetett plágium a szemináriumi jegy megvonásával jár.

Az olvasott szövegek beható ismeretéről a szemináriumhoz tartozó előadás kollokviumán kell számot adni.

A megbeszélés és referátumok beosztása az első bevezető órán történik.

**A kurzus témái:**

1) Hérakleitosz töredékei (pl. <http://www.sulinet.hu/tovabbtan/felveteli/ttkuj/1het/filozofia/herakleitos.html>)

2) Platón, *Szókratész védőbeszéde* (PÖM; PÖMk; <http://mek.oszk.hu/00400/00460/00460.htm>)

Arisztophanész, *Felhők* (részletek)

3) \_\_\_\_\_\_\_, *Phaidón* (PÖM, PÖMk) I

3) \_\_\_\_\_\_\_, *Phaidón* (PÖM, PÖMk) II

4) \_\_\_\_\_\_\_, *Phaidrosz* 245c-257b; 274b-277a (PÖM; PÖMk)

5) \_\_\_\_\_\_\_, *Theaitétosz* (PÖM; PÖMk)

6) \_\_\_\_\_\_\_, *Államférfi* (PÖM; PÖMk)

7) Arisztotelész, *Kategóriák* 1-10 (*Kategóriák* [Budapest: Kossuth, 1993] vagy in Aristotelés, *Organon* [Budapest: Akadémia, 1979])

8-9) \_\_\_\_\_\_\_, *A lélek* I; II 1-2; III 4-5 (Arisztotelész, *Lélekfilozófiai írások*, ford. Steiger Kornél [Budapest: Európa, 1988]; ill. [Budapest: Akadémiai, 2006]).

10) \_\_\_\_\_\_\_, *Metafizika* XII 7-10 (in Bugár M. István, *Kozmikus teológia* [Budapest: Kairosz, 2005]: 187-225).

11-2) \_\_\_\_\_\_\_, *Nikomakhoszi Etika* I; II 1-2; III 1-7; VI (Budapest: Európa, 1987)

**A kurzus teljesítésének feltételei:**

**A számonkérés módja:** a referátumok, valamit az órai munka értékelése

**Kötelező irodalom:** ld. fenn a tematikánál

**Ajánlott irodalom:**

G. S Kirk, J. E. Raven és M. Schofield, *A preszókratikus filozófusok,* ford. Cziszter Kálmán és Steiger Kornél. Budapest: Atlantisz, 1998.

Kerferd, G. B., *A szofista mozgalom*. Budapest: Osiris, 2003.

A. E. Taylor, *Platón*. Budapest: Osiris, 1999.

Szlezák, Thomas A. *Hogyan olvassunk Platónt?* Budapest: Atlantisz, 2000.)

Ross, Sir David. *Arisztotelész*. Budapest: Osiris, 1996.

**A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.**